62019TJ0586_INF
Rozsudok Všeobecného súdu (siedma komora) zo 16. júna 2021 –PL/Komisia
(vec T‑586/19)
„Verejná služba – Úradníci – Správa o služobnom postupe – Hodnotené obdobie roku 2017 – Ustanovenie hodnotiteľa – Článok 22a služobného poriadku – Všeobecné vykonávacie ustanovenia k článku 43 služobného poriadku – Povinnosť starostlivosti – Primeraná lehota – Zásada nestrannosti – Článok 41 Charty základných práv – Povinnosť odôvodnenia – Článok 26 služobného poriadku – Právo na obranu“
1.
Úradníci – Hodnotenie – Hodnotiaca správa – Voľná úvaha hodnotiteľov – Povinnosť dôsledne dodržiavať pravidlá upravujúce organizáciu postupu hodnotenia – Súdne preskúmanie – Hranice
(Služobný poriadok úradníkov, článok 43)
(pozri body 60 – 62)
2.
Úradníci – Práva a povinnosti – Sloboda prejavu – Poskytnutie informácií, ktoré vedú k predpokladu existencie možnej nezákonnej činnosti alebo závažného nesplnenia povinnosti – Rozsah povinnosti – Ochrana úradníka, ktorý oznámil takéto skutočnosti – Hranice – Ochrana proti rozhodnutiam prijatým v dôsledku vykonaných oznámení
(Služobný poriadok úradníkov, článok 22a ods. 3)
(pozri body 67, 68)
3.
Úradníci – Hodnotenie – Hodnotiaca správa – Vypracovanie – Systém zavedený Komisiou – Predloženie odvolaciemu hodnotiteľovi – Stanovisko generálneho riaditeľa povereného správou ľudských zdrojov – Povinnosť uvedeného generálneho riaditeľa vopred konzultovať hodnoteného úradníka – Neexistencia
(Služobný poriadok úradníkov, článok 43)
(pozri body 75, 89)
4.
Základné práva – Charta základných práv Európskej únie – Právo na riadnu správu vecí verejných – Požiadavka nestrannosti – Pojem – Domnienka kým sa nepreukáže opak
(Charta základných práv Európskej únie, článok 41 ods. 1)
(pozri body 107, 110)
5.
Úradníci – Hodnotenie – Hodnotiaca správa – Posúdenie výkonnosti úradníka – Zohľadnenie odôvodnených neprítomností – Hranice
(Služobný poriadok úradníkov, článok 43)
(pozri body 139, 140)
6.
Úradníci – Rozhodnutie dotýkajúce sa administratívneho postavenia úradníka – Zohľadnenie skutkových okolností neuvedených v osobnom spise, ale skôr oznámených dotknutej osobe – Zákonnosť – Podmienky
(Služobný poriadok úradníkov, článok 26)
(pozri body 148, 149, 152, 153)
7.
Úradníci – Osobný spis – Písomnosti, ktoré musí osobný spis obsahovať – Rozhodnutie dotýkajúce sa administratívneho postavenia úradníka – Pojem – Písomnosť uvádzajúca skutkové okolnosti týkajúce sa správania úradníka, ktorá bola použitá na prijatie rozhodnutia dotýkajúceho sa tohto úradníka – Začlenenie
(Služobný poriadok úradníkov, článok 26)
(pozri bod 150)
Predmet
Návrh podaný na základe článku 270 ZFEÚ na zrušenie rozhodnutia Komisie z 12. októbra 2018, ktorým sa vyhotovuje správa o služobnom postupe žalobcu za rok 2017
Výrok
1.
Žaloba sa zamieta.
2.
PL je povinný nahradiť trovy konania.